ช่วยสรุปเรื่อง "ปัจจัยที่ทำให้กำไรของ BDMS เติบโตขึ้นและเป้าหมายต่อไปในการเติบโตของหุ้น BDMS" ให้หน่อยค่ะ
ปัจจัยที่ทำให้รายได้เติบโตเพิ่มขึ้นมีด้วยกัน 3 ประการด้วยกัน จำนวนผู้ป่วยที่เพิ่มขึ้นจากการเติบโตของศูนย์โรคเฉพาะทาง, การเพิ่มขึ้นของโรคระบาดต่างๆ และกลยุทธของบริษัทที่หันมามุ่งเน้นลูกค้ากลุ่มประกันสุขภาพที่เพิ่มจากมีสัดส่วน 26% ของรายได้มาเป็น 29% ของรายได้
ผลประกอบการของโรงพยาบาลในเครือข่ายที่เติบโตสูงขึ้น กรุงเทพเติบโต 13% ต่างจังหวัดเติบโต 18% รวมไปถึงผู้ป่วยต่างชาติที่เติบโต 12% ด้วย
เนื่องจากมีโรคระบาดมากขึ้นทำให้มีรายได้จากผู้ป่วยใน (IPD) เติบโตสูงถึง 19% การเติบโตของผู้ป่วยในทำให้กำไรของ BDMS เติบโตได้ดีเพราะมีการใช้จ่ายมากกว่าผู้ป่วยนอก สิ่งที่น่าสนใจมากกว่ารายได้คือการเติบโตของกำไร BDMS เริ่มเข้าสู่ช่วงเก็บเกี่ยวแล้ว หลังจากที่ลงทุนหนักมาอย่างยาวนาน  BDMS ประกาศว่าต่อไปจะลงทุนให้น้อยลง เน้นเพิ่มรายได้จากรพ, เพิ่มประสิทธิภาพการดำเนินงานจาก Facility ที่มีอยู่แล้วและควบคุมค่าใช้จ่ายในหลายๆด้าน นี่เป็นอีกเหตุผลหนึ่งที่ทำให้หุ้นกลับมาอยู่ในขาขึ้นอีกครั้ง รายได้โต 15% ค่าใช้จ่ายโตเพียง 10% น้อยกว่ารายได้ ปัจจัยนี้จะทำให้กำไรของ BDMS เริ่มเติบโตสูงอีกครั้ง นอกจากนั้นยังมีค่าใช้จ่ายทางการเงินที่ลดลง 13% จากการแปลงสภาพของหุ้นกู้ ผลก็คืออัตราการทำกำไรของ BDMS ดีขึ้นจาก 11.3% ใน 1Q2560 มาเป็น 14.6% ใน 1Q2561 แล้ว BDMS จะยังเติบโตต่อไปหรือไม่? บริษัทได้ตั้งเป้าระยะยาว 3-5 ปีไว้ดังนี้ รายได้และกำไรเติบโตอย่างน้อย 10% ซึ่งหมายความว่าถ้าทำได้ตามนี้และคุมค่าใช้จ่ายได้แบบที่บอก กำไรจะเติบโต 2 digit และมากกว่า 10% ต่อปีแน่นอน
อัตราการทำกำไรจากการดำเนินงานไม่รวมค่าเสื่อม (EBITDA) ไม่น้อยกว่า 25% ปัจจุบันอยู่ที่ 24.6% ผลจากการคุมค่าใช้จ่ายช่วยทำให้กำไรมีเสถียรภาพมากขึ้น
เพิ่ม Utilization rate จาก 65% เป็นขั้นตำ่ 80% เพื่อให้ใกล้เคียงกับอัตรา Utilization rate ของรพ.เก่งๆในโลกที่อยู่ที่ 90% การปรับปรุงครั้งนี้จะทำให้สำเร็จใน 2 ปี สิ่งนี้จะทำให้ BDMS สามารถใช้สินทรัพย์ที่ลงทุนมาอย่างต่อเนื่องได้อย่างมีประสิทธิภาพมากขึ้น โดยมีค่าใช้จ่ายเพิ่มน้อยมาก (เพราะใช้สิ่งที่มีอยู่แล้ว) ทำให้กำไรโตดี
ปัจจัยที่ทำให้หุ้น BDMS เติบโตขึ้น ได้แก่
1. โรคระบาดเพิ่มขึ้น มีผู้ป่วยจากการเติบโตของศูนย์โรคเฉพาะทางมากขึ้น และกลยุทธ์มุ่งเน้นลูกค้ากลุ่มประกันสุขภาพจาก 26% ของรายได้ เพิ่มมาเป็น 29% ของรายได้
2. โรงพยาบาลในเครือข่ายมีผลประกอบการสูงขึ้น
3. รายได้จากผู้ป่วยในเติบโตมากขึ้นเนื่องจากมีโรคระบาดมากขึ้นและมีค่าใช้จ่ายมากกว่าผู้ป่วยนอก โดย BDMS ประกาศว่าจะลงทุนน้อยลงและเน้นเพิ่มรายได้จากโรงพยาบาล ควบคุมค่าใช้จ่ายหลายๆ ด้านและเพิ่มประสิทธิภาพการดำเนินงานจาก Facility ที่มีอยู่
เป้าหมายต่อไปในการเติบโตของหุ้น BDMS
1. รายได้และกำไรเติบโตอย่างน้อย 10%
2. อัตราการทำกำไรจากการดำเนินงานไม่รวมค่าเสื่อมไม่น้อยกว่า 25%
3. เพิ่ม Utilization rate จาก 65% เป็น 80% เพื่อให้ใกล้เคียงโรงพยาบาลเก่งๆ ในโลกที่อยู่ที่ 90%
ผลิตภัณฑ์และบริการทางการเงิน,กลยุทธ์การลงทุน,การวิเคราะห์ทางการเงิน